Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 773

243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai elvek és az érvényes szakmai dokumentumok figyelembevételével készült. A tanterv célja, hogy az Informatika kerettantervét olyan gyakorlatias tantervvé formálja, amely közvetlenül felhasználható iskolai helyi tantervként és alapul szolgálhat a mûveltségterülethez illeszkedõ tankönyvek kifejlesztéséhez. Jelen tanterv elkészítésekor felhasználtuk mindazokat a tapasztalatokat, amelyeket – a NAT Informatika mûveltségterületre készített Számítástechnika – Könyvtárhasználat apáczais tanterv, valamint az ehhez kapcsolódó tankönyvcsalád Informatika – Könyvtárhasználat – Számítástechnika, – a kerettantervre kifejlesztett Apáczai kerettanterv család Informatika tantervének használata, alkalmazása valamint az ezekre épülõ Informatika tankönyvek készítése és használata során szereztünk. A mellékelt tanterv kiemelten figyel arra, hogy az iskolák oktatási feltételei és adottságai különbözõek, így a kerettantervi ajánlás lehetõséget nyújt rugalmas helyi tantervi adaptálásához is. A kerettanterv fõbb alapelvei – A tanterv a NAT modernizációját megfogalmazó Informatika c. mûveltségterületet teljes egészében feldolgozza. – A tanterv az 5–6. osztályokra vonatkozóan heti 1,5 óra tervezésével készült, mely az optimális programot tartalmazza (az ajánlott 4–8%-os órakeret átlagának figyelembe vételével), de a keret felsõ határa alapján számított heti 2 óra anyagát is tartalmazza, kiegészítõ anyag jelleggel. – A tanterv a 7–8. osztályokra vonatkozóan heti 2 óra tervezésével készült, mely az optimális programot tartalmazza (az ajánlott 6–10%-os órakeret átlagának figyelembe vételével), de a keret felsõ határa alapján számított heti 2,5 óra anyagát is tartalmazza kiegészítõ anyag jelleggel. – A tanterv jellege, téma megfogalmazása, tartalom- és követelményszintje olyan, hogy az a modernizált Nemzeti alaptanterv mûveltségterületének maradéktalanul megfelel. – A tanterv összehangolja a modernizált NAT alapelveit és a célokat az iskola (várható) cél- és értékrendszerét. – A tanterv olyan témafeldolgozást javasol, mely a logikai láncot követve dolgozza fel a tananyagot és fejlesztési követelményeit. – A feldolgozás témacsoportjai integráló, szintetizáló szemléletûek, míg az órai témák és tartalmi tervek analizáló, a kreativitásra építõ jelleget hordoznak. – A tanterv figyelembe veszi a feltételezett helyi adottságokat, javaslatot ad esetleges szabadon tervezhetõ órák tartalmi kitöltéséhez is. – A tanterv javaslatot tesz (az iskolai tapasztalatok alapján) az informatikaórák maximális tanulói létszámára. Ez nagy létszámú osztályok esetén csoportbontást jelent. Ezt a számítógépes rendszer használatából eredõ balesetveszély és a feltételrendszer indokolja. – A tanterv olyan alternatívát kínál, melyet a tanár életszerûen, egységben tud feldolgozni. – A tanterv messzemenõen figyelembe veszi az elõírt/ajánlott fejlesztési feladatokat, így: = az informatikai eszközök használatát; = informatikai–alkalmazói ismeretek (írásos formátumok, adatbázisok, adattáblák) használatát, = infotechnológia (problémamegoldás, algoritmizálás, adatmodellezés, folyamatmodellezés, paramétermódosítás) alkalmazását; = infokommunikáció (hagyományos és új technológiák) használatát; = médiainformatika alkalmazását; = az információs társadalom problémáinak megértését; = a könyvtári informatika alapjainak elsajátítását. – A tanulás-tevékenység eredményeként minden tanuló képes legyen az informatikai környezetben jól eligazodni, és bekapcsolódni az egész világba kiterjedõ informatikai társadalomba. – A tanterv ajánlást tartalmaz a tantárgytémaköreire, – a témakörök tartalmára, – a tantárgy évfolyamonkénti követelményeire, – a követelmények teljesítésére rendelkezésre álló idõkeretre. – Az iskolák és a település speciális feltételrendszereit (iskolai hálózat, internet, közkönyvtár, médiatár stb.) a NAT tantervi ajánláson túl is figyelembe veszi a tanterv. A Nemzeti alaptanterv általános szabályozásából eredõ feladatok Nemzeti és európai értékek közvetítése. Az interdiszciplinitás elvének megvalósítása. A tanulás, a játék és a munka harmonikus kapcsolatának biztosítása. A nemzeti kultúra értékeinek ismerete (feltalálók stb.) a hagyományok megismerése és folytatása. Az egyetemes emberi civilizáció értékeinek megismerése és megbecsülése. A kommunikációs és informatikai kultúra elemeinek elsajátítása. Az eredményes tanulás módszereinek hatékony alkalmazása. Az egészséges életmód igényének kialakítása. A természettudományos gondolkodásmód fejlesztése. A kritikai és kreatív olvasás képességének fejlesztése. A foglalkozások megismerése, pályaorientáció kifejlesztése. A tanterv szelleméhez igazodó lényeges módszertani elvek – A problémacentrikus oktatás; – Jogi- és etikai szemléletû tanulás; – Az informatikatörténet felhasználása; – A rendszerszemléletû tevékenység; – Algoritmus szemléletû tanulás; – A tervszemléletû tanítás-tanulás; – Önmûvelõdési képesség alkalmazása; – Az alkotó és cselekvõ munkára ösztönzés. Jelen tantervet mindazoknak az iskoláknak és pedagógusoknak ajánljuk, akik fontosnak tartják a komplex szemléletû, „gyakorlati” életre való nevelést abban a szellemben, hogy gyermekeinknek a legkorszerûbbet, a legérdekesebbet és további életükben a lehetõ legjobban hasznosítható információkat, gyakorlati tudnivalókat, praktikus készségeket nyújtsuk. A tanterv tananyaga az iskolák többségében megvalósítható – a korábbi feltételek fenntartása vagy részleges fejlesztése mellett. Amennyiben az eszközfeltételek nem adottak, az órákat eszközöket nem igénylõ témák részletesebb, és mélyebb feldolgozására kell fordítani. INFORMATIKA 5–8. Célok Keltse fel a tanulók érdeklõdését az informatika iránt. Alakuljon ki a tanulókban egy olyan informatikai szemlélet, amely alkalmassá teszi õket arra, hogy különbözõ tantárgyakban és a mindennapi életben is használják tudásukat. Olyan képességek, készségek, beállítódások kialakítása, melyek segítik az informatikai környezetben való eligazodást. Az informatikai ismeretek folyamatos megújítására törekedjenek. A könyvtárakat biztosan, tudatosan használják. Feladatok Információszerzési, tárolási és átadási technikák alkalmazása. Az információkezelés jogi és etikai szabályainak elsajátítása. A könyvtárhasználat révén képes legyen információk elérésére, kritikus szelekciójára, feldolgozására és értékelésére. Az újfajta kommunikációs lehetõség elsajátítása. Önálló ismeretszerzés képességének fejlesztése. Saját és társai munkájának értékelése. Követelmények A számítógépes munka során balesetmentesen, az ergonómiai szempontok figyelembevételével dolgozzon. A berendezéseket a használati utasításoknak megfelelõen alkalmazza. Sajátítsa el a számítógépes rendszer felhasználói szintû kezelését. Képes legyen az információt felismerni, megjeleníteni és kezelni. Szerezzen jártasságot a könyv- és médiatár, az internet használatában. Szokjon hozzá az ismeretterjesztõ irodalom, folyóiratok, kézikönyvek és a multimédia használatához. Értse a technikai kommunikáció lényegét. Tudja alkalmazni az operációs rendszereket és a segédprogramok szolgáltatásait. Tudjon kapcsolatot létesíteni hálózat segítségével. Ismerje az alapvetõ dokumentumformákat és képes legyen használni. Tudjon keresni nyilvántartásokban. Legyen képes a problémamegoldásokhoz a legcélszerûbb módszereket és eszközöket kiválasztani. Igazodjon el a könyvtárakban. Használja az iskolai és közkönyvtárakat. Tartalom Az informatika tantárgyhoz szaktantermi oktatásra van szükség. A számítógépes szaktanterem kisebb átalakításokkal és bõvítésekkel alkalmassá tehetõ a tanterv teljesítéséhez. Ideális feltételek esetén internetes hozzáférés, hálózatról mûködtethetõ nyomtató, multimédiás program fogadására alkalmas gép, iskolai könyvtár áll rendelkezésre. Könyvtár- és üzemlátogatásokkal és tanulmányi utakkal is segíthetjük a képzést. Az órai munkák jellemzõ módszere a kiscsoportos, párokban és egyénileg végzett munka. Az informatikaórákat a tevékenység, a gazdag szemléltetõ anyag használata jellemzi. Értékelés Az ismeretek, a tevékenységek és a munkafolyamatok eredményeinek folyamatos és záró értékelése. Az értékelés és ellenõrzés mindenkor elõre megadott szempontok alapján történik.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes